Φραγκίσκος Κάρολος, αρχιδούκας της Αυστρίας

Ο Φραγκίσκος Κάρολος (Franz Karl von Österreich, Βιέννη, 17 Δεκεμβρίου 1802 - Βιέννη, 8 Μαρτίου 1878) από τον Οίκο των Αψβούργων-Λωρραίνης ήταν εξέχον μέλος του Οίκου των Αψβούργων. Ήταν πατέρας δύο αυτοκρατόρων (του Φραγκίσκου Ιωσήφ Α΄ της Αυστρίας και του Μαξιμιλιανού Α΄ του Μεξικού), παππούς του Φραγκίσκου Φερδινάνδου της Αυστρίας, του οποίου η δολοφονία ήταν το έναυσμα για την έκρηξη του Α΄ Παγκοσμίου Πολέμου, και προπάππος του Καρόλου, τελευταίου Αυτοκράτορα της Αυστρίας.

Βιογραφία 
Ο Φραγκίσκος Κάρολος Ιωσήφ ήταν ο νεότερος γιος του Φραγκίσκου Β΄ της Αγίας Ρωμαϊκής Αυτοκρατορίας (Φραγκίσκου Α΄ της Αυστρίας) και της Μαρίας Θηρεσίας των Δύο Σικελιών, κόρης του Φερδινάνδου Α΄ των Δύο Σικελιών.  

Παντρεύτηκε στις 4 Νοεμβρίου 1824 στη Βιέννη την Σοφία της Βαυαρίας από τον Οίκο των Βίττελσμπαχ, κόρης του Μαξιμιλιανού Α΄ Ιωσήφ της Βαυαρίας. Όταν ο μεγαλύτερος αδελφός του, Φερδινάνδος, παραιτήθηκε λόγω της έκρηξης της επανάστασης του 1848 ο ίδιος με την επέμβαση της συζύγου του Σοφίας παραιτήθηκε υπέρ του μεγαλύτερου γιου τους, Φραγκίσκου Ιωσήφ. 

Πέθανε σε ηλικία 75 ετών στην Βιέννη το 1878, 6 χρόνια μετά τον θάνατο της συζύγου του.

Οικογένεια
Νυμφεύτηκε το 1824 τη Σοφία, κόρη του Μαξιμιλιανού Α΄ Ιωσήφ, Εκλέκτορα, μετά Βασιλιά, της Βαυαρίας, και είχε τέκνα:
 Φραγκίσκος Ιωσήφ (1830 - 1916), Αρχιδούκας της Αυστρίας και Βασιλιάς της Ουγγαρίας, Βοημίας & Λομβαρδο-Βενετίας.
 Ροδόλφος (1858 - 1889), Διάδοχος της Αυστροουγγρικής Αυτοκρατορίας.
 Μαξιμιλιανός (1832 - 1867), Αυτοκράτορας του Μεξικού.
 Κάρολος Λουδοβίκος (1833 - 1896), Αρχιδούκας της Αυστρίας.
 Φραγκίσκος Φερδινάνδος (1863 - 1914), Διάδοχος της Αυστροουγγρικής Αυτοκρατορίας.
 Όθων (1865 - 1906).
 Κάρολος (1887 - 1922), Αυτοκράτορας της Αυστρο-Ουγγαρίας.
Μαρία Άννα (1835 - 1840).
θνησιγενής γιος (24 Οκτωβρίου 1840)
 Λουδοβίκος Βίκτωρ (1842 - 1919), Αρχιδούκας της Αυστρίας.

Παραπομπές

Εξωτερικοί σύνδεσμοι
 

Πρίγκιπες της Αυστρίας
Οίκος των Αψβούργων-Λωρραίνης